# Príkaz ministra č. 40/2021,ktorým sa dopĺňa metodický pokyn č. 22/2011na hodnotenie žiakov základnej školy

Gestorský útvar: Odbor inkluzívneho vzdelávania ev. č. 2021/19380:2-C0310

tel.: 02/593 74 835

Minister školstva, vedy, výskumu a športu podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky vydáva tento príkaz:

### **Čl. 1**

Metodický pokyn č. 22/2011 na hodnotenie žiakov základnej školy sa dopĺňa takto:

1. Za čl. 4 sa vkladá čl. 4a, ktorý znie:

„**Čl. 4a**

1. Žiaka základnej školy možno klasifikovať stupňom prospechu nedostatočný, ak základná škola postupuje podľa týchto pravidiel
2. monitoruje priebežne základné rizikové faktory pre situáciu, ak žiak nedosahuje vzdelávacie výsledky primerané svojim schopnostiam a osobnostným predpokladom alebo vzdelávacie výsledky žiaka nevytvárajú predpoklad na úspešné zvládnutie obsahu vzdelávania (ďalej len „školský neúspech“); základné rizikové faktory školského neúspechu sú uvedené v prílohe č. 3,
3. analyzuje príčiny školského neúspechu žiaka po rozhovore so žiakom, zákonným zástupcom žiaka a s príslušnými zamestnancami školy,
4. vypracuje školskú stratégiu znižovania školského neúspechu a zavedie podporné opatrenia pre žiakov v závislosti od výchovno-vzdelávacích potrieb žiakov a
5. spolupracuje podľa potreby s inými právnickými osobami na účel vytvorenia a uskutočňovania nastavených podporných opatrení pre žiakov ohrozených školským neúspechom.
6. Ak sa hodnotenie žiaka vykonáva slovným hodnotením, vyžaduje sa, aby bol postup škôl uvedený v odseku 1 upravený v kritériách hodnotenia určených základnou školou.“.
7. Za prílohu č. 2 sa vkladá príloha č. 3, ktorá vrátane nadpisu znie:

„**Príloha č. 3 k metodickému pokynu č. 22/2011**

**Základné rizikové faktory školského neúspechu**

Základnými rizikovými faktormi školského neúspechu sú najmä:

1. Žiak v príslušnom školskom roku opakuje ročník
2. Žiak má zvýšený počet vymeškaných neospravedlnených vyučovacích hodín v porovnaní s priemerom v ročníku
3. Žiak má zvýšený počet vymeškaných ospravedlnených vyučovacích hodín v porovnaní s priemerom v ročníku
4. Žiak sa počas dištančného vzdelávania nepripájal na vyučovacie hodiny online a neposielal vypracované zadania
5. Žiak je členom domácnosti, ktorej sa poskytuje pomoc v hmotnej núdzi
6. Žiak pochádza zo sociálne znevýhodneného prostredia
7. Žiak bol dlhodobo v zahraničí
8. Žiak má zdravotné znevýhodnenie
9. Žiak prejavuje samotárske sklony, nezáujem, apatiu, úzkosť
10. Žiak prejavuje silné emócie, nepriateľské správanie sa voči spolužiakom, zmenu nálad
11. Žiakovi sa podstatne zhoršil prospech v minulom školskom roku
12. Žiak stratil motiváciu, nemá záujem o školu
13. Žiak má dlhodobo nepriaznivé domáce prostredie
14. Žiak má náhlu nepriaznivú situáciu v rodine
15. Žiak sa nevzdeláva v materinskom jazyku a spôsobuje mu to problémy.“.

### **Čl. 2Účinnosť**

Tento príkaz nadobúda účinnosť 15. októbra 2021.

 **minister**

## **Obsah**

[Príkaz ministra č. 40/2021, ktorým sa dopĺňa metodický pokyn č. 22/2011 na hodnotenie žiakov základnej školy 1](#_Toc84324117)

[**Čl. 1** 1](#_Toc84324118)

[**Čl. 2 Účinnosť** 2](#_Toc84324119)

[Obsah 3](#_Toc84324120)